《中秋客至不赴郡会次范君武韵》
宋代·李复

经岁相期尽赏心，虚堂有客阻趋尘。
登楼君似庾老子，挟策我为臧丈人。
清据胡床兴不浅，来寻奇字夜相亲。
莫言糟粕无佳味，未许桓公愧斲轮。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。